I august 2012 fik vi et opkald fra en af Ifs' assurandører. Lidt overraskende da de mig bekendt iht dørsalgsloven ikke må kontakte mig pr tlf uden opfordring, men fandt senere ud af hvordan det hang sammen. Til trods for det, aftalte vi et møde.
Assurandøren gjorde meget ud af at virke troværdig og overbeviste os samtidig om at vores nuværende forsikring havde betydelig dårlig dækning i forhold til hvad de kunne tilbyde hvilket senere viste sig ikke at være sandt. 
Ved samme lejlighed gjorde han meget ud af og gøre opmærksom på at papirerne blev udskrevet og underskrevet på stedet således vi ikke senere fik en anden forsikring end det der var aftalt, og skulle der opstå problemer skulle vi bare kontakte ham. Det viste sig så senere heller ikke at være sandt.
Han gjorde også meget ud af at fortælle If som det eneste selskab havde dobbelt op på ulykkesforsikring. Dvs blev man mere end 30% invalid blev erstatningen det dobbelt af hvad man var forsikret for så derfor var det kun nødvendigt at forsikre for det halve af hvad de andre tilbød og dermed holde prisen nede. Andre selskaber praktiserer også dobbelt op men fraråder at sænke forsikringssummen idet man kun får udbetalt procentvis af hvad man erklæres invalid. Det var ikke den forklaring assurandøren fra If kom med. Han forklarede at var du forsikret for 500000 ville du når du var mere end 30% invalid få 1000000 udbetalt. Total forkert og misinformerende tolkning. Dette er en viden jeg senere har fået ved at kontakte andre selskaber.
Nå men før jeg blev klogere blev der skrevet under på diverse papirer og troede alt var i fineste orden. Samtidig blev jeg informeret om at der skulle komme en byggesagkyndig og besigtige huset hvilket jeg skulle betale 1500 kr for, men som assurandøren udtalte var det ren formalitet og ville ikke få indflydelse på forsikringen selv om der på papirerne står at forsikringens dækning afhænger af den byggesagkyndiges vurdering, men jeg havde fuld tillid til assurandøren.
Papirerne blev skrevet under d. 27/8 2012 men start d. 1/11 2012. Ugen efter blev mine gamle forsikringer opsagt og en uge før forsikringsstart modtager jeg girokort som sættes til betaling. 
Hvad der dog undrede mig var at policerne ikke var kommet og rykker for dem. De kommer 14 dage efter forsikringsstart og her viser det sig så at min husforsikring er en helt anden end den der var skrevet under på. Det skal lige nævnes at jeg gik sammen med den byggesagkyndige da han besigtigede huset og denne havde ikke umiddelbart noget at bemærke ud over nogle borebiller i noget gammelt spærtræ som var rester fra en gammel konstruktion.
Til trods for dette havde man nu i policen undladt at dække mod svamp, råd og insekt og endda uden at sænke den aftalte pris, dvs en ringere forsikring i forhold til aftalt til samme pris.
Jeg kontaktede assurandøren som til trods for modsat udsagn nu ikke kunne tage sig af sagen idet han ikke havde forbindelse til de underskrevne papirer så han henviste til kundeservice. Det skal her nævnes at inden min sag sluttede havde det været igennem 4 personer i kundeservice
Jeg ankede til kundeservice som så tilbød en forsikring der delvist dækkede mod svamp og råd men ikke insekt, man kunne bare ikke præcisere hvad delvist var og derfor accepterede jeg ikke denne løsning.
Så blev jeg tilbudt fuld dækning til forhøjet pris hvilket jeg heller ikke kunne acceptere. Efterhånden var min tillid til If væk og samtidig blev de ved med at krybe udenom den aftale jeg havde skrevet under på, så jeg bad om at blive fritstillet fra selskabet.
I første omgang ville de kun fritstille min husforsikring men at tegne en fornuftig husforsikring i et andet selskab uden at de andre følger med er utopi, så jeg informerede om at jeg gik videre med sagen udenom If så frem jeg ikke blev total fritstillet.
Desuden bad jeg flere gange om at få tilsendt rapporten fra den byggesagkyndig idet jeg betragtede det som min ejendom idet jeg har betalt for den. Det har If af en eller anden årsag ikke ønsket at gøre.
Jeg har efterfølgende erfaret lignede hændelser hos kollegaer og de der ikke var nået så langt som jeg har jeg advaret og sjovt nok kan de nikke genkendende til det de har oplevet og det jeg har fortalt dem.
I mine øjne er If et selskab man skal holde sig langt væk fra og ingen assurandør fra If får nogensinde chancen for at komme med tilbud i mit hus. Det eneste positive ved If var den kvindelige medarbejde i kundeservice der afsluttede min sag.
Endnu en positiv ting er at jeg i denne sag har lært meget om hvordan jeg i fremtiden skal takle tilbud fra forsikringsselskaber og samtidig sætte mig mere ind i mine dækninger.
Allan Schmeltz